google/wiki40b huggingface dataset:
2005 TK50

Popis objektu

Vzhľadom na to, že bola pozorovaná iba niekoľko hodín počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História

Planétku objavili 9. októbra 2005 okolo 04:12 svetového času (UTC) v Steward Observatory na Kitt Peak v rámci programu Spacewatch deväťdesiatcentimetrovým ďalekohľadem s CCD kamerou astronómovia T. H. Bressi a J. J. Gomez. Druhý menovaný bol dobrovoľník-amatér zo Španielska, ktorý sa zapojil do programu hľadania veľmi rýchlo sa pohybujúcich telies v blízkosti Zeme FMOP (Fast Moving Objects Program). Dňa 10. októbra 2005 o 04:01 UTC preletela planétka rýchlosťou 18,29 km/s v minimálnej vzdialenosti 135 tis. km od stredu Země. Vizuálne vyhodnotenie záznamu z CCD kamery však trvalo určitú dobu a objav bol tak nahlásený Stredisku pre malé planéty MPC (Minor Planet Center) až 12. októbra 2005, čo znemožnilo zapojenie ďalších hvezdární do sledovania tohto objektu, ktorý medzitým zmizol ďaleko od Zeme. Preto bude ťažké pri ďalších návratoch do blízkosti Zeme tento objekt znova objaviť.

Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenost medzi jej dráhou a dráhou Zeme je 117 tis. km. Najbližšie väčšie priblíženie k Zemi na vzdialenosť 28,7 mil. km sa očakáva 27. septembra 2013. V 21. storočí dôjde ešte k ďalším priblíženiam tohto telesa k Zemi, a to v rokoch 2027, 2051, 2054, 2059, 2090 a 2098. Okrem toho planétka v roku 2072 preletí okolo Marsu (vo vzdialenosti 7,4 mil. km a v roku 2098 okolo Venuše (6,8 mil. km). Tieto dva prelety však príliš neovplyvnia elementy dráhy tohto telesa.  Prelety v rokoch 2027 a 2054 sú klasifikované ako veľmi blízke, ale so zanedbateľným rizikom kolízie. O niečo vyššie nebezpečenstvo znamená prelet 7. marca 2100. Kumulatívna pravdepodobnosť zrážky so Zemou v 21. storočí nie je príliš vysoká a bola vyčíslená na 1,3×10⁻⁸ (t. j. 1:76 923 000). Na turínskej stupnici je preto klasifikovaná stupňom 0, na palermskej -9,50. Ak by však ku kolízii došlo, bola by rýchlosť stretu telesa so Zemou približne 24,19 km/s. Vzhľadom na odhadované rozmery by jej kolízia so Zemou nespôsobila pravdepodobne žiadne škody.
Annet-sur-Marne

Poloha

Obec má rozlohu 13,19 km². Najvyšší bod je položený 133 m n. m. a najnižší bod 38 m n. m.

Obyvateľstvo

Počet obyvateľov obce je 3 229 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Louky v Jeníkově

Predmet ochrany

Predmetom ochrany je zachovaný komplex rastlinných spoločenstiev vlhkých rašelinových lúk, mokradí a rákosia na mieste bývalých rybníkov pod obcou Jeníkov. Na území PP vykonávajú ochrancovia prírody zo Združenia krajina v posledných rokoch pravidelné ručné kosenie.

Flóra

Na území PP sa vyskytujú mokraďové ostricové spoločenstvá rašelinových lúk s rákosím. Z chránených rastlín sa tu vyskytuje vstavačovec májový (Dactylorhiza majalis), vachta trojlistá (Menyanthes trifoliata), ostrica Davallova (Carex davalliana), rosička okrúhlolistá (Drosera rotundifolia), páperec alpínsky (Trichophorum alpinum) a ďalšie.

Fauna

Územie PP je významným útočiskom obojživelníkov, najmä žiab. Z plazov sa tu vyskytuje jašterica živorodá (Zootoca vivipara) a vretenica severná (Vipera berus). Z vtákov tu hniezdia močiarnica mekotavá (Gallinago gallinago), ľabtuška lúčna (Anthus pratensis), červenák karmínový (Carpodacus erythrinus), strakoš obyčajný (Lanius collurio) a v minulosti sa v okolí vyskytoval aj tetrov hoľniak (Tetrao tetrix).
Amplepuis (obec)

Poloha

Obec má rozlohu 38,44 km². Najvyšší bod je položený 868 m n. m. a najnižší bod 336 m n. m.

Obyvateľstvo

Počet obyvateľov obce je 5 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ježibaba (stará žena)

Ježibaba (iné slovenské názvy: endžibaba, endži-baba, jendžibaba, jenžibaba, hinžibaba, jahodobaba, jaga, jagababa, babajaga, baba jaga, baba; všetky tieto slová sa často píšu veľkým začiatočným písmenom, teda ako vlastné mená; po rusky, bulharsky a poľsky Baba Jaga, u ostatných južných Slovanov Baba Roga) je slovanská mytologická postava (najmä v rozprávkach) v podobe starej ženy, ktorá žije sama v ťažko prístupných horách v chalúpke, v spoločnosti netopiera, (čiernej) mačky alebo havranov. Podobné postavy sa vyskytujú u všetkých európskych národov (často jednoducho pod označením, ktoré je ekvivalentom slovenského bosorka). 
V niektorých príbehoch uchováva živú a mŕtvu vodu a čarovné zrkadlo. Lieta na metle alebo (hlavne v ruskom folklóre) na mažiari a odráža sa tĺčikom. Ovláda vyššiu čiernu mágiu. Na rozdiel od ostatných čarodejníc Ježibaba svojimi kúzlami len škodí (víchrica, očarovanie dobytka, krupobitie...). Podľa niektorých variantov je jej obľúbenou pochúťkou ľudské mäso (najmä detské).

Východo- a južnoslovanská baba jaga

Etymológia výrazu Baba Jaga pravdepodobne pochádza od slovanského základu baba, ktorý značí starú ženu, a domáckeho Jaga, čo je zdrobnenina od Jadwiga poľskej podoby mena Hedviga. Tiež môže mať pôvod v mene zlej starozákonnej kráľovnej Jezábel, ktorá bohu Baalovi v peci obetovala aj malé deti.
Je zobrazovaná ako škaredá starena s krivým nosom, sediaca na drevenej lavici alebo piecke s jednou nohou pod sebou, druhou hompáľa vo vzduchu. Poletuje vzduchom v železnom mažiari a poháňa sa pri tom tĺčikom. Vyvoláva choroby a smrť, strašné búrky. Je to ľudožrútka a najradšej je malé deti. Býva v chatrči, ktorá sa otáča na slepačej nôžke a je často ohradená plotom z ľudských hnátov. Keď Baba Jaga zomiera hučí víchor a stromy sa ohýbajú k zemi. Za pozornosť stojí, ako bola zobrazená v ruskom filme Mrázik.
Tatský obvod

Tatský obvod (maď. Tatai kistérség) je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Tata.
Pajaštery

Pajaštery(lat. Pseudosuchia) je v niektorých systémoch veľký taxón prajašterov (Archosauria), resp. v starších systémoch veľký taxón tekodontov (Thecodontia). Dnes zahŕňa tie prajaštery resp. tekodonty, ktoré sú príbuzné s krokodílmi (a nie s vtákmi).
Archosauria sa často zvyknú deliť na dve skupiny - Archosauria príbuzné s krokodílmi a Archosauria príbuzné s vtákmi. Prvá skupina v závislosti od autora vystupuje pod názvom Pseudosuchia alebo Crurotarsi (v závislosti od zdroja sú tieto dva pojmy úplné alebo len čiastočné synonymá), druhá pod názvom Ornithosuchia alebo Ornithodira alebo Avemetatarsalia (v závislosti od zdroja sú tieto tri pojmy úplné alebo len čiastočné synonymá). 
Konkrétne taxón nazvaný Pseudosuchia v posledných desaťročiach obyčajne zahŕňa najmä tieto taxóny: Ornithosuchidae (pozor na zámenu s Ornithosuchia, nejde o ten istý taxón) , Aetosauria, Poposauroidea, Rauisuchidae a Crocodylomorpha a niekedy aj Phytosauria. Staršie zahŕňal aj napr. rod Euparkeria a prípadne mnohé ďalšie rody dnes umiestnené na iných miestach v systéme (najmä pod Archosauriformes).
Noemova archa

Noemova archa je plavidlo, ktoré podľa biblickej knihy Genezis na Boží príkaz postavil Noe aby s ďalšími 7 ľuďmi a všetkými živočíšnymi druhmi prežil potopu.

Tvar a rozmery

Podľa knihy Genezis mal Noe postaviť archu o rozmeroch 300 x 50 x 30 lakťov, t. j. približne 150 × 25 × 15 m, za predpokladu, že dĺžka lakťa činila asi pol metra (pomer dĺžky a šírky bol 6 : 1, čo sa používa pri stavbe lodí dodnes). Celkový objem bol asi 40 000 metrov kubických. Podľa odhadov by také plavidlo malo podobný výtlak ako Titanic (dlhý 269 m). Vnútri bola archa rozdelená na tri podlažia, takže celková podlahová plocha bola asi 8 900 m². Pod okrajom strechy bolo okno pre zaistenie svetla a vetrania a v boku archy boli dvere.

Materiál

Archa bola postavená z cyprusového dreva, resp. z dreva „stromu gofer“, a znútra i zvonka bola natretá smolou (živicou), aby neprepúšťala vodu. Strom gofer (alebo „živicový strom“), ktorý je veľmi vhodný na stavbu lodí, pretože je odolný voči vode i hnilobe.
Hériménil

Poloha

Obec má rozlohu 12,48 km². Najvyšší bod je položený 293 m n. m. a najnižší bod 222 m n. m.

Obyvateľstvo

Počet obyvateľov obce je 943 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alternanta (frazeológia)

Alternanta alebo alternant je zámenný výraz, ktorý vo všeobecnej podobe (napr. v slovníku) zastupuje konkrétne premenlivé zložky frazémy, pričom signalizuje ich tvar a postavenie v spojení (napr. vešať niekomu niečo na nos). Zámenné zložky signalizujú, že na mieste prvej z nich má byť nejaké životné, najmä osobné meno v datíve, na mieste druhej z nich zasa zvyčajne neživé meno v akuzatíve. Pojem sa uplatnil v slovenskej frazeológii podľa Alexandra Vladimiroviča Kunina (1970).
Belianska vrchovina

Vymedzenie

Územie zaberá centrálnu a južnú časť podcelku Zliechovská hornatina. Vrchovina má približne tvar písmena C a obklopujú ju len časti Strážovských vrchov. Na západe a severe susedí Strážov, na severovýchode Zliechovská kotlina a Javorinka. Východný okraj vrchoviny sa na krátkom úseku dotýka podcelku Malá Magura, južným smerom pokračuje opäť Zliechovská hornatina s časťami Temešská vrchovina a Belianska kotlina.  
Severozápadné oblasti patria do povodia Váhu, južné a východné odvádzajú prebytkovú vodu prítokom Nitrice, ktorá pokračuje do rieky Nitry.

Ochrana územia

Severná časť Belianskej vrchoviny je súčasťou Chránenej krajinnej oblasti Strážovské vrchy. Osobitne chránené oblasti sa v tejto časti pohoria nenachádzajú.

Turizmus

Táto časť Strážovských vrchov patrí medzi pokojnejšie oblasti. Je charakteristická lazníckym osídlením s množstvom chalúp a širokými možnosťami na cykloturistiku a horskú cyklistiku.
Claude François

Životopis

Narodil sa v egyptskom meste Al-Ismáílíja talianskej matke a francúzskemu otcovi. Počas Suezskej krízy v roku1956 sa rodina presťahovala do Monaka.
Spevácky začínal ako hotelový spevák na francúzskej riviére, jeho kariéra však odštartovala najmä po presťahovaní do Paríža. Tu uvádzal do francúzskeho kultúrneho okruhu rad vplyvov anglosaskej hudby (twist, rock), čo mu v 60. rokoch prinieslo mimoriadnu popularitu najmä medzi mládežou, ktorej sa páčil aj jeho dynamický pohyb po javisku. Niekedy bol nazývaný tiež francúzskym Elvisom Presleym. Preslávil sa predovšetkým coververziami amerických hitov.

V 70. rokoch plynulo prešiel od rokenrolu k nastupujúcemu disko štýlu. V tejto ére si získal takisto kredit usporadúvaním charitatívnych koncertov. V roku 1975 tesne unikol smrti pri bombovom útoku teroristickej organizácie IRA v Londýne, rok potom čelil pokusu o vraždu, keď na neho vystrelil neznámy muž pri vystupovaní z auta. Aj tentoraz však vyviazol. Napriek tomu onedlho, v roku 1978, zomrel za zvláštnych okolností: pri kúpeli vo vani sa pokúšal opraviť pokazené svietidlo na stene a zabil ho elektrický prúd.
Smrť populárneho umelca v 39 rokoch Francúzsko silno zasiahla a vzbudila vlnu záujmu o jeho dielo. Aj preto v roku 2005 skončil v ankete Najväčší Francúz na 36. mieste.
PrestaShop

História

PrestaShop bol vytvorený v roku 2005 ako študentský projekt v organizácií EPITECH IT School v Paríží, Francúzsko. Pôvodné meno projektu bolo phpOpenStore a na začiatku bol dostupný v dvoch jazykových mutáciách: angličtine a francúzštine. O tri mesiace neskôr už pol preložený do trinástich jazykov.
Spoločnosť PrestaShop SA založili až v roku 2007 Igor Schlumberger a jeho kolega Bruno Lévêque.
V období od mája 2010 do apríla 2012, sa spoločnosť rozrástla zo 17 zamestnancov na viac ako sto. Navyše bola založená nová centrála v Miami.
V marci 2014 spoločnosť PrestaShop obdržala investíciu v hodnote 9,3 mil. $ v kampani Series B Funding, aby sa mohla globálne rozšíriť.
V januári 2015 bola spustená nová služba PrestaShop Cloud, ktorá zdarma poskytovala hosting pre PrestaShop.
Podľa stránky BuiltWith.com podiel PrestaShopu medzi internetových obchodmi s otvoreným zdrojovým kód tvorí 9%. A podľa W3Techs je systém PrestaShop používaný na 0,5% z počtu všetkých webových stránok.

Funkcie

PrestaShop obsahuje viac ako 300 vstavaných funkcií na správu produktov, platobných metód, spôsobov dopravy, výroby a zásobovania. PrestaShop používa systém webových šablón, ktorý umožňuje jeho užívateľom prispôsobiť si vzhľad obchodu a pridávať nové funkcie prostredníctvom zásuvných modulov. Obchod PrestaShop Addons poskytuje platformu pre vývojárov tretích strán pre predaj šablón a modulov koncovým obchodníkom.

Šablóny

PrestaShop v základe poskytuje jednoduchú responzívnu šablónu. Užívatelia si môžu nainštalovať alebo vytvoriť svoju vlastnú šablónu, ktorá zmení vzhľad stránky bez zmeny obsahu.

Moduly

Zásuvné moduly rozširujú vstavané funkcie systému. Užívatelia si môžu inštalovať moduly priamo cez panel administrátora.
Frévent

Poloha

Obec má rozlohu 15,23 km². Najvyšší bod je položený 145 m n. m. a najnižší bod 62 m n. m.

Obyvateľstvo

Počet obyvateľov obce je 3 772 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grézels

Poloha

Obec má rozlohu 10,79 km². Najvyšší bod je položený 256 m n. m. a najnižší bod 80 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montmahoux

Poloha

Obec má rozlohu 6,52 km². Najvyšší bod je položený 823 m n. m. a najnižší bod 550 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vitte

Poloha

Obec má rozlohu 16,38 km². Najvyšší bod je položený 277 m n. m. a najnižší bod 184 m n. m.

Obyvateľstvo

Počet obyvateľov obce je 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blanka Vlašićová

Míting „Europa SC High Jump“

V roku 2008 na mítingu „Europa SC High Jump“ v Banskej Bystrici získala Blanka Vlašićová za skok do výšky 204 cm prvé miesto. Tento skok bol vyhlásený za vtedajší výkon roka.
Pont Saint-Michel

Pont Saint-Michel (Most svätého Michala) je cestný most cez rieku Seinu v Paríži. Spája ostrov Cité (4. obvod) a 5. obvod na ľavom brehu. Most bol pomenovaný podľa neďalekej kaplnky sv. Michala vo vtedajšom kráľovskom paláci na ostrove (dnes Justičný palác).

Dejiny

O výstavbe kamenného mostu rozhodol parížsky parlament v roku 1378 po dohode s kapitulou Notre-Dame a parížskymi mešťanmi. Stavba prebiehala v rokoch 1379 – 1387. Po svojom dokončení sa nazýval Pont-Neuf (Nový most), ktorý však nie je totožný so súčasným Pont Neuf. Po jeho dokončení boli na moste postavené domy. V roku 1408 most strhla povodeň a vzhľadom k nedostatku financií počas prebiehajúcej Storočnej vojny bol nový most postavený z dreva. V roku 1444 parížsky parlament rozhodol vyčleniť časť príjmov z pokút na opravu mosta. Súčasný murovaný most bol postavený v roku 1857.

Architektúra

Stavbu projektovali Paul-Martin Gallocher de Lagalisserie a Paul Vaudrey. Most je murovaný s tromi oblúkmi, ktorých rozpätie je 17,20 m. Celková dĺžka mosta je 62 metrov a šírka 30 metrov (vozovka 18 m, dva chodníky 6 m).
Lokality Svetového dedičstva v Ázii a Pacifiku

Toto je zoznam lokalít Svetového dedičstva v Ázii a Pacifiku. Obsahuje lokality v regiónoch Ázia a Tichý oceán.
Pri každej položke je uvedený slovenský názov, oficiálny anglický názov podľa zoznamu UNESCO, stručná charakteristika a odkaz na základné zdôvodnenie zápisu podľa UNESCO. Číslo v odkaze je súčasné číslo, pod ktorým je lokalita vedená v zozname.
Položky zoznamu pri jednotlivých krajinách sú radené podľa roku zápisu do zoznamu.
Analyzandum

Analyzandum je to, čo má byť analyzované, napríklad výraz vedenie.
Aveizieux

Poloha

Obec má rozlohu 9,02 km². Najvyšší bod je položený 696 m n. m. a najnižší bod 480 m n. m.

Obyvateľstvo

Počet obyvateľov obce je 1 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Épénancourt

Poloha

Obec má rozlohu 3,5 km². Najvyšší bod je položený 92 m n. m. a najnižší bod 50 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Multikulturalizmus

Charakteristika

Multikulturalizmus je živý v štátoch, v ktorých obyvatelia pochádzajú z rozdielneho kultúrneho prostredia a v niektorých z nich sa uplatňuje aj ako konkrétna politika štátu. Cieľom je politicky zjednotiť všetkých občanov bez ohľadu na ich pôvod, rasu či presvedčenie, a to tak, že si pokiaľ možno zachovajú svoje kultúrne odlišnosti.

Kritika

Politika multikulturalizmu sa niekedy stáva terčom kritiky a hovorí sa aj o tom, že tento prístup zlyhal. Takéto stanovisko zaujala nemecká kancelárka Angela Merkelová na zjazde mladých členov CDU v Postupime, keď vyhlásila, že sa „neosvedčila ... stratégia, podľa ktorej sa ľuďom z rôzneho kultúrneho prostredia umožnilo žiť vedľa seba bez toho, aby sa integrovali.“ a že „snahy Nemecka vytvoriť multikultúrnu spoločnosť totálne zlyhali“. Zo slovenských politikov sa k myšlienkam multikulturalizmu vyjadril kriticky Daniel Lipšic, Robert Fico a Miroslav Lajčák .
Arâches-la-Frasse

Poloha

Obec má rozlohu 37,69 km². Najvyšší bod je položený 2 466 m n. m. a najnižší bod 560 m n. m.

Obyvateľstvo

Počet obyvateľov obce je 1 812 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Gašperík

Životopis

Narodil sa v rodine úradníka právneho oddelenia uhorských železníc v Budapešti, neskôr hlavného radcu Čs. štátnych železníc v Bratislave. Študoval na gymnáziu v Budapešti a štátnej reálke v Bratislave, v roku 1926 – 1930 na ČVUT v Brne, 1931 – 1934 na Prírodovedeckej fak. MU v Brne, kde súbežne s chémiou študoval aj astronómiu. V roku 1934 absolvoval rigorózum z kozmickej fyziky a zároveň bol promovaný ako RNDr. z odboru chémie. V roku 1936 založil spolu s Jozefom Papánkom, Kornelom Bezayom a Júliusom Krmešským Štefánikovu astronomickú spoločnosť a stal sa jej podpredsedom, neskôr predsedom. Od roku 1935 začal pracovať v Bratislave ako bakteriológ na Ústave pre patologickú fyzilógiu, histológiu a mikrobiológiu, od roku 1936 ako Mestský zmluvný chemik. Od roku 1939 pôsobil ako vedúci kontrolného a vývojového laboratória v Továrni na káble, závod Gumon, kde zaviedol výrobu predmetov úžitkových predmetov lisovaných z močovinoformaldehydových živíc, ktoré niesli spoločný názov Futurit. Počas SNP bol ako pracovník Povereníctva priemyslu SNR v Banskej Bystrici zodpovedný za zavedenie výroby a distribúciu pekárenského droždia v povstaleckom území pre armádu a civilné obyvateľstvo.
V roku 1943 bol prijatý ako zastupujúci profesor na tvoriacu sa Chemickú fakultu SVŠT, v roku 1946 bol menovaný riadnym profesorom a založil a viedol Ústav chemickej technológie organických látok (neskôr Katedru chemickej technológie organických látok) a v 1947 – 1949 bol dekanom Chemickej fakulty SVŠT v Bratislave. Vo vedeckovýskumnej práci sa zameriaval na výskum inhibičných pocesov v technológii spracovateľskej úpravy makromolekulových látok a technológii plastických látok. Venoval sa inhibícii voľných radikálov, čo vyústilo k prvému objavu registrovanému na Slovensku (poradové číslo 9. v Československu). Tento objav z roku 1977 nesie názov „Rozdielne vplyvy karcinogénov a nekarcinogénov na priebeh modelovej reakcie s radikálovým mechanizmom“.
V roku 1940 spolu s E. Besedom, a prof. Samom Stankovianskym založil Spolok chemikov Slovákov, a v rokoch 1946 – 1958 bol jeho predsedom. Ako prvý v strednej Európe začal prednášať makromolekulovú chémiu a technológiu, bol zakladateľom prvého odborného časopisu Chemické zvesti neskôr Chemical Papers a v rokoch 1950 – 1962 jeho zodpovedným a výkonným redaktorom.

Ocenenia

Za svoju činorodú celoživotnú prácu v prospech rozvoja chémie a technológie polymérov, ako aj rozsiahlu organizátorskú prácu v prospech chemikov na Slovensku a v Československu bol odmenený viacerými vyznamenaniami: Pamätnou medailou SVŠT (1963), Pamätnou medailou SNP (1964), Hanušovou medailou Československej spoločnosti chemickej (1966), Štátnym vyznamenaním za zásluhy o výstavbu (1966), Striebornou medailou SVŠT (1968), Zlatou medailou SVŠT (1976) a titulom Zaslúžilý učiteľ (1976). Jeho vedecký život a najmä objav „Rozdielne vplyvy karcinogénv a nekarcinogénov na priebeh modelovej reakcie s radikálovým mechanizmom“ sa stali predlohou scenára českého spisovateľa Jiřího Svetozara Kupku k televíznej inscenácii režiséra Jiřího Bělky „Důkaz“ (1981), v hlavnej úlohe so zaslúžilým umelcom Václavom Voskom.
Basketbalová extraliga mužov 2013/14

Systém súťaže

Po odohraní základnej časti dvakrát doma a vonku postúpilo najlepších 8 družstiev do play-off. Všetky zápasy play-off sa hrali na 4 víťazné zápasy. Zo súťaže kvôli nepárnemu počtu družstiev v tejto sezóne nikto nevypadol.
Migé

Poloha

Obec má rozlohu 14,62 km². Najvyšší bod je položený 327 m n. m. a najnižší bod 178 m n. m.

Obyvateľstvo

Počet obyvateľov obce je 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jory-de-Chalais

Poloha

Obec má rozlohu 31,73 km². Najvyšší bod je položený 304 m n. m. a najnižší bod 178 m n. m.

Obyvateľstvo

Počet obyvateľov obce je 615 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Algebrický výraz

Algebrický výraz (staršie algebraický výraz) je počtový výraz, v ktorom sa vyskytujú písmená s významom čísiel. Na zapisovanie algebrických výrazov sa používajú rovnaké znamienka a názvoslovie ako pri výrazoch s číslami. V súčine dvoch alebo viacerých čísel zapísaných písmenami sa znak násobenia spravidla vynecháva.
Buchères

Poloha

Obec má rozlohu 7,14 km². Najvyšší bod je položený 133 m n. m. a najnižší bod 111 m n. m.

Obyvateľstvo

Počet obyvateľov obce je 1404 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE